Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 165

3. A KÖZÉPSÚLYOS ÉRTELMI FOGYATÉKOS TANULÓK ISKOLAI FEJLESZTÉSE 3.1. A középsúlyos értelmi fogyatékos tanuló A középsúlyos értelmi fogyatékos tanuló személyiségfejlődését jelentősen módosítja a kommunikáció, a beszéd fejlődésének sajátos útja, a megismerő funkciók késleltetettsége, a lassú tanulási tempó, a figyelem ingadozása, az alacsony fokú terhelhetőség. Mindezek konkrétan megfigyelhető és mérhető fejlődésbeli elmaradást okoznak ép kortársaikhoz viszonyítva. A nevelhetőség szempontjából nagyon eltérő egyéni adottságok miatt fejlesztésükben egyénenként is eltérő nevelési, oktatási igények és szükségletek jelentkeznek. 3.2. A középsúlyos értelmi fogyatékos tanuló nevelési, oktatási szempontú jellemzői A testi és a pszichés fejlődés közti ütembeli eltérés az iskoláskort elért gyermeknél is szükségessé teszi a korai és az óvodai nevelés során alkalmazott fejlesztő eljárások folytatását. A tanulók eredményes fejlesztése folyamatos, egymásra épülő gyógypedagógiai segítségnyújtást igényel, együttműködve a szülői házzal. A nevelésnek elsődlegesen a kommunikációs és szocializációs képességek, a pszichés funkciók fejlesztését és a mozgásállapot javítását kell biztosítania. Mindezeket a gyógypedagógia eszközrendszerével kell elérni. A sikeres tanítás-tanulás feltétele a jól átlátható, tagolt és ösztönző tanulási segítség, a kis lépésekben történő haladás, a nehézségek enyhítése, a gyakori ismétlés, a konkrétság. Optimális fejlesztést csak az egész életre szóló védő-irányító, de az önálló személyiséget is kibontakoztató nevelés biztosíthat, amely törekszik képességeik maximumának elérésére. A gyógypedagógiai nevelésnek támaszkodnia kell a tanulók pozitív tulajdonságaira, érzelmi kötődéseik gazdagságára. A képességelőnyök folyamatos fejlesztésének, aktivizálásának valamennyi nevelési helyzetben érvényesülnie kell. A nevelés, oktatás során figyelemmel kell lenni az alábbiakra: — Az ismeretszerzés, a feldolgozás és alkalmazás során vezetésre, segítségre, folyamatos irányításra van szükség. A szenzorikus és mozgásos közlések befogadására fogékonyabbak a tanulók, ezért képi szemléletes rávezetéssel, cselekvésbe ágyazott ismeretszerzéssel eredményesebb a fejlesztés. — Tanulásukban, ismeretszerzésük tervezésénél számolni kell a rövid idejű odafordulással, tevékenységi kedvvel, a figyelemkoncentráció zavarával, a verbális tanulás nehezítettségével. — A tanulási tempó, a bevésés jelentős változása, a tanulási helyzetekhez való kötődés, a bizonytalan megőrzés, a pontatlan felidézés igényli a fejlesztés idejének növelését, a sok — és eltérő helyzetekben végzett — gyakorlást. — A szociális képességek területén jelentkező akadályozottságok (pl. a normakövetés képességének zavara, kooperatív készségek hiánya, a kritikátlanság, az önfegyelem hiánya, kommunikációs zavarok) korrekcióját a fejlesztés, nevelés során folyamatosan szem előtt kell tartani. — A fejlesztést nehezítő külső tényezők (hospitalizáció, helytelen szülői magatartás, a diszharmonikus személyiségfejlődés következményeként fellépő magatartászavar stb.) esetén különös hangsúlyt kell helyezni az egyéni megsegítésre. — Az értelmi fogyatékossághoz társuló egyéb fogyatékosságok, betegségek (pl. érzékszervek működési zavarai, mozgászavar, epilepszia) jelentős mértékben befolyásolják az egész személyiség fejlődését. A pedagógiai folyamat során tág teret kell biztosítani a hátrányok kezelésére, az egyéni bánásmódra. A nagy mértékű egyéni különbségek miatt a csoportok összetétele rendkívül heterogén. Ez a pedagógiai helyzet csak a tanulók képességeihez igazodó egyéni fejlesztési programokkal, pedagógiai többletszolgáltatásokkal (habilitációs, rehabilitációs foglalkozások, gyógytorna logopédia, különféle terápiák) oldható meg optimálisan. A halmozottan sérült középsúlyos értelmi fogyatékos tanuló képzése során az iskolának a helyi tanterv készítésénél a társuló testi, érzékszervi fogyatékosság által megkívánt fejlesztési szükségleteket, rehabilitációs célokat és feladatokat is meg kell jelenítenie. Az Irányelvben meghatározott követelményektől — a tanulók egyedi sajátosságait figyelembe véve — a helyi tanterv eltérhet, a továbbhaladás feltételeként a helyi tanterv saját követelményeket — indokolt esetben az egyes tanulókra lebontott egyéni követelményeket — állapíthat meg. 2000/135/II. szám 3.3. Az iskolai fejlesztés szakaszai Alsó szakasz (1—3. évfolyam): A pszichés funkciók fejlesztése, képesség- és szokásrendszerek kialakítása a játékos fejlesztési formák dominanciájával. Középső szakasz (4—6. évfolyam): A valóság megismeréséhez szükséges ismeretek és technikák elsajátítása, kiemelve a napi tevékenységekbe ágyazott ismeretközvetítést, készségfejlesztést. A fejlesztő munkának ki kell térnie a jel- és szimbólumértés képességének kialakítására. Felső szakasz (az általános iskola 7—8. évfolyama, az előkészítő szakiskola és a készségfejlesztő szakiskola 9—10. évfolyama): Előtérbe kerül az ismeretek bővítése, alapvető kultúrtechnikai ismeretek differenciált alkalmazása, a munkaképességek kialakítása és a normakövetés egyszerű szociális kapcsolatokban. Gyakorlati jellegű tevékenységek, életvezetést segítő technikák alkalmazása és megerősítése képezi a fejlesztés központi feladatát. 3.4. A középsúlyos értelmi fogyatékos tanulók fejlesztését átfogó területek A középsúlyos értelmi fogyatékos tanulók fejlesztésében sem a NAT háromszintű követelményrendszere, sem az általános iskolák részére készült kerettantervben meghatározottak nem alkalmazhatóak és nem adaptálhatóak. A nem fogyatékos tanulónépesség számára kidolgozott alapműveltségi anyag tehát a középsúlyos értelmi fogyatékos tanulóknál nem vehető át, de nevelésük, oktatásuk — a társadalmi beilleszkedést segítő pedagógiai programokon keresztül — kötődik mindazon emberi értékek kialakításához, melyeket a közoktatás központi dokumentumainak fejlesztési követelményei megjelölnek. A középsúlyos értelmi fogyatékos tanulók részére kidolgozott tantárgyi rendszer olyan képességek kialakítását célozza meg, amelyek elősegítik, hogy a tanulók az iskoláskort követően önmagukat minél jobban el tudják látni, környezetükben képesek legyenek tájékozódni és tevékenykedni, szociális, kommunikációs képességeik fejlődjenek, azokat megfelelően tudják felhasználni, ismerjék közvetlen tárgyi és személyi környezetüket, azt alakítani is képesek legyenek. Mindezekben céltudatra és bizonyos önállóságra tegyenek szert, dönteni is tudjanak. 3.5. A közös követelmények A NAT-ban megfogalmazott közös követelmények csak egyszerűsítéssel alkalmazhatók, s kiegészülnek a Játék és a Szociális beilleszkedés közös követelménnyel. Játék A játék a középsúlyos értelmi fogyatékos gyermekek számára a gyógypedagógiai nevelés leghatékonyabb eszköze, az egyik legfontosabb és legfejlesztőbb pedagógiai tevékenység, amely a fogyatékos gyermek személyiségének alakítására a legnagyobb hatással van. A játék nevelő-fejlesztő hatása a tanulás és a munka tevékenységébe is beágyazódik. A játék kiemelt jelentőségének az iskolai tevékenységben a tanórai és tanórán kívüli foglalkozások időbeosztásában, valamint a diákotthonok napirendjében is meg kell mutatkoznia. A játék váljon örömforrássá. A játéktevékenység során a tanulók ismerjék meg a játékszereket, megfelelően és növekvő időtartamban használják azokat. A szerep- és szabályjátékok járuljanak hozzá, hogy a középsúlyos értelmi fogyatékos gyermekek csoportban is együttműködők, irányíthatók legyenek. Legyenek képesek utánzásos cselekvésre. Szerepjátékban használják a dramatizálás eszközeit (báb, zene, mozgás). A játék teremtette együttes élmény segítse, hogy közös játékokba, társasjátékokba bekapcsolódjanak, egyszerű játékszabályokat betartsanak. Építő, konstruáló játékot — többszöri gyakorlás után — önállóan is tudjanak elvégezni. A didaktikus játékok alkalmazása járuljon hozzá az elemi pszichés funkciók fejlesztéséhez, a tanulás iránti pozitív beállítódáshoz, a tanuláshoz szükséges készségek és képességek alakításához. Szociális beilleszkedés A követelmények kialakításánál figyelembe kell venni a tanulók fejlődésbeli sajátosságait, tanulási jellemzőit és erősen behatárolt felnőttkori életpályájukat. Képességeik függvényében ismerjék meg, sajátítsák el, és normakövetéssel alkalmazzák az emberi együttélés, a társas érintkezés alapvető szabályait. Alakuljanak ki a köznapi helyzeteknek megfelelő magatartási szokások. Tevékenységeikben (játék, tanulás, munka), kapcsolataikban legyenek együttműködők, segítőkészek. Alakuljon helyes önismeretük, erősödjön önbizalmuk. Törekedjenek önmaguk ellátására, járuljanak hozzá elemi szükségleteik biztosításához. Törekedjenek viselkedésük, magatartásuk irányítására, indulataik szabályozására. A lehetőségeiknek, fejlettségüknek és önállóságuknak megfelelően legyen igényük szabadidejük hasznos eltöltésére. 2000/135/II. szám 3.6. Képesség szerint differenciált csoportok szervezése a kultúrtechnikai foglalkozásokon A középsúlyos értelmi fogyatékos gyermekek különböző fejlődési lehetőségei miatt a tanulók képesség szerinti differenciált foglalkoztatása váljon az egyéni képességek fejlesztésének egyik legfontosabb eszközévé. A kultúrtechnikai foglalkozások előkészítésére megfelelő időt kell biztosítani. Amennyiben a tanuló a középső szakasz befejezésekor ezeken a fejlesztési részterületeken a csoport nagy többségével nem tud együtt haladni, egyéni és kiscsoportos formában vagy a csoportos differenciált foglalkoztatás keretében kell megkapnia a számára szükséges fejlesztést. Az adott foglalkozási keretben, a korábbi ismeretek szinten tartása mellett a praktikus tevékenységek végzésére, életviteli és gyakorlati ismeretek elsajátítására kell törekedni. Amennyiben a tanuló képességfejlődésében, terhelhetőségében pozitív irányú változás figyelhető meg, az egyéni fejlesztése során arra kell törekedni, hogy csatlakozhasson a többiekhez. A tanulók értékelését, minősítését, az egyes évfolyamoknál való továbbhaladás feltételeit a helyi pedagógiai programban kell szabályozni. Így lehetővé válik, hogy a súlyosabban sérült, gyengébb képességű tanulók magasabb évfolyamba lépése automatikus legyen. 3.7. Pedagógiai és egészségügyi célú rehabilitáció A középsúlyos értelmi fogyatékos tanulók habilitációs és rehabilitációs foglalkozásainak célja, hogy az iskolai fejlesztéshez, tanórai foglalkozásokhoz szervesen kapcsolódva jelentősen csökkentse a fogyatékosságból eredő, szomatikus és pszichés hátrányokat, elősegítse a szociális érést. A habilitációs és rehabilitációs tevékenységek tervezését előzze meg pedagógiai diagnózis elkészítése. A folyamatos diagnosztizálás segítse a fejlesztéshez szükséges tartalmak, eszközök, módszerek megtalálását, az egyéni fejlesztési program kidolgozását. A habilitáció és rehabilitáció kijelölt szakaszai iránymutatók, a szakaszhatárok a tanulók életkorának és fejlettségi szintjének megfelelően átjárhatóak. Ezeknek a foglalkozásoknak a feladatai ajánlások a tevékenységi formák megszervezéséhez. Alsó szakasz — Ebben az időszakban a habilitációs foglalkozások kiemelt feladata a kognitív funkciók fejlesztése szenzomotoros tapasztalatszerzés útján. — Bazális stimuláció. — Az előkészítő időszak fontos habilitációs feladata a vizuomotoros koordináció és a grafomotoros ügyesség fejlesztése. — Feladat a beszédindítás, beszédkésztetés, beszédállapot javítása, a szókincs fejlesztése. Középső szakasz — Az egyéni fejlődési sajátosságokat alapul véve az előkészítő időszak habilitációs és rehabilitációs fejlesztése, megerősítése történik. — Az értelmi képességek, a figyelem az emlékezet a gondolkodás fejlesztésére irányuló tevékenységek csökkentik a nagyfokú egyéni eltéréseket. — Az orientációs képességek (tér, idő) fejlesztése, az ismeretek gazdagítása, a cselekvőképesség alakítása segíti a tájékozódó képesség kialakulását. — A verbális és nem verbális kommunikációs technikák alkalmazásával gazdagodik érzelmi élete, társas kapcsolata, szociális érzékenysége. — A helyi sajátosságokhoz, szükségletekhez igazított különféle terápiák alkalmazása csökkenti a lemaradást az egész személyiség fejlődésében. Felső szakasz — Ebben az időszakban a habilitációs és rehabilitációs tevékenységek közül kiemelt jelentősége van az eddig hasznosított terápiáknak, a kommunikációs technikák alkalmazásának. 3.8. A középsúlyos értelmi fogyatékos tanulók iskolai nevelése, oktatása A középsúlyos értelmi fogyatékos tanulók iskolai nevelésében a tantárgyi célok és feladatok aprólékos felbontásban, értelmezésben és árnyaltabb szakmai reflexióban nyernek értelmet, amelyet a helyi tantervben jeleníthet meg az intézmény. A nevelhetőség szempontjából nagyon eltérő adottságok miatt az egyes tantárgyaknál jelentkező tartalom elsősorban tevékenységet jelez. A tevékenységek — helyzetek, szituációk, a közvetlen tapasztalati, érzékszervi megismerés — széles skáláját sorakoztatják föl. A tantárgyhoz kötődő speciális tevékenységek egyben utalnak arra is, hogy általuk mely képességek, készségcsoportok fejlesztése, kialakítása kínálkozik. A tanulók egyéni szükségleteinek ismeretében kerülhet sor a képességfejlesztés apró lépésekre bontott kimunkálására és megjelenítésére, a követelmények helyi szintre történő lebontására a helyi tantervben és a fejlesztési tervekben. 2000/135/II. szám TANTÁRGYI RENDSZER ÉS ÓRASZÁMOK A KÖZÉPSÚLYOS ÉRTELMI FOGYATÉKOS TANULÓK ISKOLÁI SZÁMÁRA 1—8. évfolyam Tantárgyak Az évfolyamok óraszámai 1. 2. 3. 4. 5. 6. 7. 8. Olvasás-írás előkészítése Olvasás-írás elemei Beszédfejlesztés és környezetismeret Társadalmi ismeretek és gyakorlatok Számolás-mérés előkészítése Számolás-mérés elemei Önkiszolgálás Életviteli és gondozási ismeretek Ábrázolás-alakítás Ének-zene Játékra nevelés Mozgásnevelés Testnevelés Környezet- és egészségvédelem Kötött óraszám Szabadon tervezhető Kötelező óraszám A témakörök tartalmi feldolgozásánál, valamint a tanulókkal szemben támasztott követelményeknél megjelenő tevékenységi szintek magyarázata: Együttműködéssel: A tevékenység közben passzív közreműködő, nem ellenkezik, mozdulataival igyekszik segíteni. Segítséggel: A tevékenység végzése közben a felnőtt aktív közreműködésére, segítségére, támogatására van szükség. Részfolyamatokat önállóan is elvégez. Irányítással: A felnőtt felügyelete mellett, szóbeli útmutatás, tanácsadás vagy nonverbális jelek mellett végzi a tevékenységet. Önállóan: A felnőtt jelenlétében végzi a tevékenységet, de nincs verbális útmutatás. 2000/135/II. szám OLVASÁS-ÍRÁS EL ŐKÉSZÍTÉSE 1—2. évfolyam Célok Az olvasás-írás elsajátításához szükséges alapkészségek fejlesztése: — az érzékelés és észlelés (vizuális, akusztikus, mozgásos és szeriális), — a figyelem, — az emlékezet, — a gondolkodás, — a verbális és nonverbális kifejezőkészség területén (alaki és tartalmi), és a rész-egész viszony készségfejlesztése. Feladatok — A tanulók képességeinek figyelembevételével folyamatosan alakítsa ki a tantárgy tanításához szükséges alapkészségeket. — A készségek kialakításánál építsen a tantárgyi koncentrációra. — Feladatai legyenek változatosak, keltse fel a tanulók érdeklődését, alkalmazkodjon értelmi képességeikhez és életkori sajátosságaikhoz. — Fejlessze az íráshoz szükséges finommozgásokat. — Alapozza meg a tanulói jellemvonások kialakulását (rendszeresség, pontosság, társak megbecsülése). — Segítse a feladatokhoz való pozitív hozzáállást, feladatok elfogadását, a feladattartást. Óraszámok Évfolyamok 1. 2. Heti óraszám Éves óraszám Témakörök Témakör Évfolyamok 1. 2. A finommozgások előkészítése az íráshoz x x Beszédfejlesztés x x Emlékezet-, gondolkodás-, figyelemfejlesztés x x Szem-kéz koordinációjának fejlesztése x x Térorientációs gyakorlatok x x Vonalvezetési gyakorlat, iránymozgás, íráskészség megalapozása x x 2000/135/II. szám

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes